Blå bog: Lars Løkke Rasmussen Lars Løkke Rasmussen. 55 år, født 15. maj 1964 i Vejle. Uddannelse: Folkeskolens afgangsprøve fra Græsted Skole 1980. Samfundsfaglig-matematisk student fra Helsinge Gymnasium 1983. Cand.jur. fra Københavns Universitet 1992. Erhvervskarriere: Selvstændig konsulentvirksomhed 1990-1995. Politisk karriere: Formand for Venstres Ungdom (VU) 1986-1989. Medlem af byrådet i Græsted-Gilleleje Kommune 1986-1997. Medlem af Folketinget siden 1994. Amtsborgmester i Frederiksborg Amt 1998-2001. Næstformand for Venstre 1998-2009. Indenrigs- og sundhedsminister 2001-2007. Finansminister 2007-2009. Formand for Venstre siden 2009. Statsminister 2009-2011. Statsminister 2015-2019. Bestyrelsesposter: Bestyrelsesformand for Global Green Growth Institute, GGGI, maj 2012 - efteråret 2014. Bestyrelsesformand for Løkkefonden. Privat: Gift med Sólrun Løkke Jákupsdóttir. Far til tre børn. /ritzau/

Meldingen kommer efter, at organisationsledelsen har brugt weekenden på at holde møde i forretningsudvalget fredag og hovedbestyrelsen lørdag.

Lars Løkke Rasmussen havde selv foreslået at fremrykke landsmødet i Venstre for at få afklaret både partiets politiske linje samt formandsspørgsmålet.

Flere af hans kritikere har dog ønsket et ekstraordinært landsmøde, hvor der kun skulle diskuteres to ting. Nemlig formands- og næstformandsposten.

Møde i ledelsen

Venstres forretningsudvalg mødtes fredag aften klokken 18 for at diskutere den uro, der har præget partiet den seneste tid.

Mødet fortsatte frem til kort før midnat, hvor det blev suspenderet til morgenen efter klokken ni.

Senere i formiddag begyndte så hovedbestyrelsesmødet, der var skemasat til at begynde klokken 10. Også her skulle den aktuelle politiske situation vendes.